Harry Shum Jr.

Harry Shum Jr. (s. 28. huhtikuuta 1982 Limón, Costa Rica) on yhdysvaltalainen näyttelijä, tanssija ja koreografi.

Nuoruus
Shum syntyi Limónissa Costa Ricassa. Hänen äitinsä on kotoisin Hongkongista ja isänsä Kantonista Kiinasta. Shumilla on kaksi isosiskoa, Susana ja Cristina. Perhe muutti San Franciscoon Shumin ollessa 6-vuotias. Shum on kiitollinen kansainvälisestä taustastaan ja kokee saaneensa parhaat puolet monesta kulttuurista. Hän puhuu englantia, espanjaa ja kiinaa.

Ura
Shum alkoi luoda uraa tanssijana San Franciscossa valmistuttuaan lukiosta. Hän toimi useiden tunnettujen muusikoiden kuten Beyoncén, Mariah Careyn, Jennifer Lopezin ja Ashantin taustatanssijana. Hän tanssi Applen iPod-mainoksessa. Shum sai pienen roolin televisiosarjasta Käytäväpeliä vuonna 2003. Tämän jälkeen hän esiintyi tanssiaiheisissa elokuvissa You Got Served, Stomp the Yard ja Center Stage: Turn It Up. 

Shum on näytellyt televisiossa musiikaalisarjassa Glee vuodesta 2009. Hänen roolinsa oli aluksi pieni, mutta sarjan kolmannella tuotantokaudella hänen roolihahmostaan Mike Changista tehtiin yksi sarjan päähenkilöistä. Shum toimii koreografina tanssia käsittelevässä televisiosarjassa The Legion of Extraordinary Dancers. Hän on myös näytellyt sarjassa. Shum esiintyi tanssielokuvassa Step Up 3D vuonna 2010. 

Vuonna 2011 Shum esiintyi action-painotteisessa lyhytelokuvassa 3 Minutes, joka sai suosiota. Elokuva huomioitiin mm. New York Postissa, Seventeen Magazinessa ja virallisella Star Wars -sivustolla. Shum näyttelee vuonna 2016 alkaneessa Shadowhunters-sarjassa Magnusta.

Filmografia

Elokuvat

Televisiosarjat

Lähteet

Aiheesta muualla

 
 
 Harry Shum Jr. TV.com-sivustolla 
 Fox - Glee Cast - Harry Shum Jr. 

Yhdysvaltalaiset elokuvanäyttelijät
Yhdysvaltalaiset televisionäyttelijät
Yhdysvaltalaiset tanssijat
Yhdysvaltalaiset koreografit
Costaricalaiset henkilöt
Vuonna 1982 syntyneet
Elävät henkilöt